ועדת הכלכלה, כנסת 15, פרוטוקול מספר 503, 2002-07-31 11:15

אברהם פורז: שלום לכולם.

אברהם פורז: אני פותח את הדיון.

אברהם פורז: על סדר היום כללי המועצה לענף הלול (מכסות לייצור פטמים).

יצחק טובלי: אסביר את הבקשה: מהחטיבה להתיישבות ביקשו להשקיע בלולים ביישובים שמעבר לקו הירוק.

יצחק טובלי: יש לשר סמכות מעבר לקו הירוק.

אברהם פורז: מכוח מה הסמכות?

אברהם פורז: האם חוק המועצה לענף הלול חל מחוץ לתחומי ישראל?

אברהם פורז: אפשר לאשר את הכללים כפוף לכך שתהיה בדיקה משפטית כזאת.

לאה ורון: אני חושבת שנעשתה בדיקה כזאת.

לאה ורון: כרגע מצטרפת לדיון סגנית היועץ המשפטי של משרד החקלאות.

אברהם פורז: מדובר בתוספת של מכסה?

אברהם פורז: איך ייתכן שיש תוספת של מכסה כשטוענים שכל המכסות מלאות?

אברהם פורז: כשאני מבקש בקשה בעניין הביצים אומרים שאין מכסות.

יצחק טובלי: יש הבדל בין ביצים לבין פטם.

יצחק טובלי: בפטם ההקפדה וההגבלות פחותות.

אברהם פורז: זוהי הגדלת הכמות הטוטלית?

אברהם פורז: היא באה על חשבון מישהו אחר?

יצחק טובלי: זוהי הגדלה של המגדלים הזכאים לגדל.

יצחק טובלי: היא איננה על חשבון מישהו אחר.

אברהם פורז: אם מגדילים כאן, מקטינים למישהו אחר?

יצחק טובלי: השוק יעשה זאת, לא אנחנו.

יצחק טובלי: מכסות הפטמים הן מתחת לייצור בפועל.

יצחק טובלי: במכסות הפטמים יש אישור לגדל מעל המכסה.

יצחק טובלי: יש מכסות בסיסיות בסדר גודל של 200,000 טון ויש ייצור של 300,000 טון.

יצחק טובלי: המכסות של 180,000 טון אינן מחולקות ואינן מנוצלות לגמרי.

יצחק טובלי: חלקן איננו מנוצל.

יצחק טובלי: המכסות הללו, שאינן מנוצלות או שנפדו על-ידי הממשלה, יחולקו למגדלים נוספים, והם יהיו רשאים לגדל פטם.

אברהם פורז: הממשלה איננה קונה מכסות בפטם, נכון?

יצחק טובלי: כרגע לא.

יצחק טובלי: בעבר הממשלה קנתה מכסות.

אתי בנדלר: לעניין סמכות השר: ביקשתי מעו"ד סגן-כהן לבדוק את הנושא, והיא סקרה את העניין.

מיכל סגן-כהן: לכאורה מחוץ לקו הירוק אין סמכות לקבוע שלא יגדלו פטם.

מיכל סגן-כהן: אבל לפי חוק המועצה הסמכות היא לקבוע מכסות ייצור ושיווק.

אברהם פורז: כלומר בלי מכסות אפשר לייצר אך לא לשווק.

אברהם פורז: האם אפשר לשווק את הפטם לתושבי האזור?

מיכל סגן-כהן: לתושבי האזור המגדלים יכולים לשווק ללא מכסה.

מיכל סגן-כהן: בתחומי ישראל הם לא יוכלו לשווק במצב כזה.

אתי בנדלר: כך גם מגדלים אחרים שאינם יישובים ביו"ש.

מיכל סגן-כהן: אגב, פקודת מחלות בעלי חיים וחוק החקיקה הווטרינרית חלים על אזורים אלה מכוח העובדה שהחילו על היישובים הישראליים ביו"ש חוקים אלה.

אברהם פורז: מי יכול להיפגע מהגדלת המכסה?

יצחק טובלי: איש לא ייפגע מההגדלה.

אברהם פורז: אם כן לא נותר אלא לאשר את התקנות.

אברהם פורז: אני מודה למוזמנים על השתתפותם.